
Legea ... din 2011

privind impozitul pe produsele de sănătate publică

În interesul restricţionării consumului de alimente care nu sunt benefice din punct de vedere al sănătăţii publice şi al promovării nutriţiei sănătoase, în plus, al îmbunătăţirii finanţării serviciilor sanitare, în special a programelor de sănătate publică, prin prezenta, Parlamentul adoptă următoarea Lege privind impunerea obligaţiei fiscale pentru produsele de sănătate publică:

Definiţii

Articolul 1

În scopul prezentei legi:

1. piaţa internă: teritoriul Republicii Ungare; 

2. zahăr: produse de la titlurile 1701, 1702;

3. sare: produs de la titlul 2501;

4. produs pre-ambalat: combinaţia produsului şi a ambalajului individual care îl conţine, cu condiţia ca:

(a) produsul să nu fie ambalat în prezenţa consumatorului sau a utilizatorului final;
(b) cantitatea produsului din ambalaj să fie predeterminată;
(c) cantitatea de la litera (b) să nu poată fi modificată fără a deschide sau a modifica în mod vizibil ambalajul şi

(d) produsul să fie vândut în unităţi de cantitate nominală care:

(da) corespund valorilor predeterminate de entitatea de ambalare (inclusiv orice cantităţi adăugate menţionate în denumire);

(db) sunt specificate în unităţi de masă sau volum;

5. vânzare: transferul produsului impozabil pentru compensare, lucru care îi dă dreptul beneficiarului să dispună de produs ca proprietar;

6. locul de furnizare: locul de furnizare astfel cum este definit în Legea CXXVII din 2007 privind taxa pe valoarea adăugată (în continuare: „Legea TVA-ului”);

7. titlu: titlul tarifului vamal din Regulamentul (UE) nr. 861/2010 al Comisiei din 5 octombrie 2010 de modificare a anexei I la Regulamentul (CEE) nr. 2658/87 al Consiliului privind Nomenclatura tarifară şi statistică şi Tariful Vamal Comun, astfel cum a fost în vigoare la 14 iunie 2011.

Obligaţie fiscală

Articolul 2

Produsele introduse pe piaţă ca produse pre-ambalate trebuie clasificate ca fiind impozabile după cum urmează:

(a) produse de la titlurile 2009, 2202, cu excepţia nectarelor şi sucurilor de fructe, siropurilor, concentratelor şi pastelor de fructe care conţin cel puţin 25 % fruct, dacă


(aa) conţinutul lor de zahăr adăugat depăşeşte 8 grame de zahăr / 100 mililitri (în continuare: „băuturi nealcoolice”) sau


(ab) conţinutul de cofeină al băuturii nealcoolice depăşeşte 10 miligrame de cofeină / 100 mililitri (în continuare: „băutură energizantă”);

(b) produse de la titlurile 1704, 1905, 2105 în eventualitatea în care conţinutul de zahăr adăugat depăşeşte 25 grame de zahăr / 100 grame, în plus, produse de la titlul 1806 dacă conţinutul de zahăr adăugat depăşeşte 40 grame de zahăr / 100 grame şi conţinutul lor de cacao este mai mic de 40 grame / 100 grame (în continuare împreună: „produs îndulcit pre-ambalat”);

(c) produse care nu sunt cuprinse la litera (b), de la titlurile 1905, 2005 20 20, 2008, care sunt produse folosind cereale, seminţe de cartofi sau oleaginoase, coapte sau prăjite, aromatizate şi adecvate pentru consum imediat, exclusiv pâinea şi produsele de panificaţie, dacă conţinutul lor de sare depăşeşte 1 grame de sare / 100 grame (în continuare: „snacks-uri sărate”);

(d) produse de la titlurile 2103, 2104 – care nu sunt clasificate ca hrană pentru bebeluşi, supă sau sos – dacă conţinutul de sare depăşeşte 5 grame de sare / 100 grame (în continuare: „condimente”), exclusiv muştar, ketchup şi preparate de condimente de legume neuscate, praf sau pulpă, sărate al căror conţinut de sare nu depăşeşte 15 grame de sare / 100 grame.

Articolul 3

(1) Obligaţia fiscală trebuie impusă la prima vânzare a produsului impozabil al cărui loc de furnizare este piaţa internă. 

(2) Persoana impozabilă trebuie să indice pe factură documentul contabil emis pentru vânzarea produsului impozabil, sau, dacă nu este obligată să completeze o factură sau un document contabil, sau nu a făcut acest lucru, pe documentul emis pentru vânzare că se supune unei obligaţii fiscale.

Persoana impozabilă

Articolul 4

Persoana impozabilă este persoana impozabilă care vinde pentru prima dată produsul impozabil pe piaţa internă.

Baza evaluării pentru impozitare
Articolul 5

Cantitatea produsului impozabil vândut de persoana impozabilă în temeiul articolului 3 alineatul (1), exprimată în kilograme sau litri, trebuie să reprezinte baza evaluării pentru impozit. Greutatea ambalajului nu trebuie să fie luată în considerare la determinarea bazei evaluării.

Valoarea impozitului

Articolul 6

Valoarea impozitului trebuie să fie

(a) 5 forinţi/litru pentru băuturi nealcoolice;
(b) 250 forinţi/litru pentru băuturi energizante;
(c) 100 forinţi/kilogram pentru produse îndulcite pre-ambalate;
(d) 200 forinţi/kilogram pentru snacks-uri sărate;
(e) 500 forinţi/kilogram pentru condimente.

Scutire de la impozit

Articolul 7

(1) Persoana impozabilă care vinde produsul impozabil trebuie să fie scutită de impozit dacă în anul calendaristic în cauză a vândut mai puţin de 50 litri sau 50 kilograme de produs impozabil.

(2) O vânzare conform articolului 3 alineatul (1) trebuie să fie scutită de impozit dacă îndeplineşte condiţiile stabilite la articolul 89 alineatul (1) sau articolul 98 din Legea TVA-ului.

(3) Vânzarea conform articolului 3 alineatul (1) a produsului impozabil trebuie să fie scutită de impozit dacă cumpărătorul acestui produs îl revinde în conformitate cu condiţiile stabilite la articolul 89 alineatul (1) sau articolul 98 din Legea TVA-ului, cu condiţia ca cumpărătorul să dea o declaraţie cu privire la acest fapt persoanei impozabile în momentul vânzării şi să autentifice – declarând cantitatea de produs impozabil revândut – acţiunea revânzării. Dacă, în mod contrar declaraţiei, cumpărătorul revinde produsul pe piaţa internă, acesta este obligat să notifice persoana impozabilă cu privire la acest fapt – indicând cantitatea de produs vândut intern – în termen de 8 zile de la data vânzării pe piaţa internă. În perioada de impozitare care include data primirii notificării trimise de cumpărător, persoana impozabilă este obligată să evalueze impozitul datorat – modificat prin penalizarea pentru întârziere calculată de la data scadentă iniţială – privind produsul impozabil revândut pe piaţa internă de către cumpărător şi să plătească impozitul la data scadentă. Dacă cumpărătorul nu îşi îndeplineşte obligaţia de notificare a vânzării interne în perioada de timp dată, cumpărătorul este obligat să plătească impozitul neachitat de persoana impozabilă privind produsul impozabil vândut pe piaţa internă, penalizarea pentru întârziere calculată de la data scadentă a notificării sau – dacă neglijenţa a fost descoperită de autoritatea fiscală de stat – amenda în legătură cu impozitul neachitat şi penalizarea pentru întârziere.

(4) În temeiul articolului 39/D din Legea C din 1990 privind impozitele locale, persoana impozabilă îşi poate reduce impozitul datorat în anul fiscal următor anului fiscal în cauză cu dublul sumei scutirii de impozit comercial aplicabile în anul fiscal, dar maxim până la 50 % din impozitul datorat în anul fiscal următor anului fiscal. Dacă perioada de evaluare a impozitului conform articolului 8 este mai mică de 12 luni, reducerea de impozit trebuie folosită în perioadele date de evaluare a impozitului pro rata temporis.

Evaluarea impozitului

Articolul 8

(1) Impozitul privind vânzarea de produse impozabile trebuie evaluat şi declarat în temeiul articolului 10 alineatele (1) şi (2), dacă: 

(a) data vânzării de pe factură, documentul contabil sau, în absenţa acestora, orice alt document emis în momentul vânzării produsului impozabil sau, dacă data vânzării nu este vizibilă;
(b) data emiterii facturii, documentului contabil sau a oricărui alt document privind vânzarea produsului impozabil

cade în perioada de evaluare conform articolului 10 alineatele (1) şi (2) (în continuare: „perioada de evaluare”).

(2) Persoana impozabilă trebuie să îşi evalueze impozitul pentru perioada de evaluare conform alineatului (1) prin auto-evaluare.

(3) Dacă cantitatea de produs impozabil vândut în perioada de evaluare a impozitului scade după depunerea declaraţiei, persoana impozabilă are dreptul să reducă valoarea impozitului în perioada de evaluare în care factura, documentul contabil sau orice alt document a fost emis privind ajustarea sau anularea.

Obligaţia de păstrare a contabilităţii

Articolul 9

(1) Persoana impozabilă trebuie să păstreze contabilitatea care arată cantitatea de produse impozabile, în funcţie de fiecare produs în parte 

(a) din posesia persoanei impozabile în prima şi ultima zi a perioadei de evaluare şi

(b) achiziţionat, restituit de cumpărători sau obţinut în alt mod în timpul perioadei de evaluare, în plus, vândut cu obligaţie fiscală, vândut cu scutire de impozit, aruncat la gunoi, transferat gratuit, distrus, pierdut sau luat în alt mod din posesia persoanei impozabile. 

(2)Pentru produsele impozabile vândute cu scutire de impozit, persoana impozabilă trebuie să păstreze contabilitatea care arată cantitatea de produse impozabile vândute prin vânzare scutită de impozit, în funcţie de fiecare produs în parte şi normă de scutire.

(3) Persoanele impozabile neclasificate ca întreprinzători privaţi şi neobligate să plătească impozit nu sunt obligate să păstreze contabilitatea conform prezentului articol.

Dispoziţii procedurale

Articolul 10

(1) Persoana impozabilă trebuie să se conformeze – cu excepţia de la alineatul (2) – cu obligaţia sa de a depune o declaraţie de impunere autorităţii fiscale de stat în conformitate cu perioada de declarare a taxei pe valoarea adăugată aplicabilă pentru sine, în termenul recomandat pentru declararea taxei pe valoarea adăugată, pe formularul standard utilizat în acest sens.

(2) Persoanele impozabile scutite de taxa pe valoarea adăugată sau persoanele supuse taxei pe valoarea adăugată, dar care nu sunt obligate să depună o declaraţie de impunere, în plus, persoanele impozabile neclasificate ca supuse plăţii taxei pe valoarea adăugată trebuie să se conformeze cu obligaţia lor de a depune o declaraţie de impunere autorităţii fiscale de stat până în data de 25 a celei de a doua luni următoare anului fiscal pe formularul standard utilizat în acest sens. 

(3) Persoanele impozabile trebuie să îşi îndeplinească obligaţia de achitare a impozitului până la termenul-limită specificat pentru depunerea declaraţiilor de impunere.

(4) Persoanele impozabile care nu sunt obligate să plătească impozit nu au o obligaţie să înregistreze sau să depună declaraţii de impunere. 

(5) Problemele procedurale neacoperite de prezenta lege sunt guvernate de dispoziţiile Legii privind normele de impozitare.

(6) Toate câştigurile care provin din acest impozit sunt parte din câştigul bugetului central.

Dispoziţii finale

Articolul 11

(1) Cu excepţia punctului (2), prezenta lege intră în vigoare la 1 septembrie 2011.

(2) Articolul 7 alineatul (4) din prezenta lege intră în vigoare în a 15-a zi următoare aprobării din partea Comisiei Europene. Ministerul însărcinat cu politica fiscală determină data la care Comisia Europeană ia decizia de aprobare printr-o decizie unică publicată – fără întârziere după ce decizia de aprobare este cunoscută – în Magyar Közlöny.

